PMIndiaData/PMIndiaSum huggingface dataset:
ഇന്ത്യാ ലക്‌സംബര്‍ഗ് വെര്‍ച്ച്വല്‍ ഉച്ചകോടിയുടെ അവസരത്തില്‍ അംഗീകരിച്ച കരാറുകളുടെ പട്ടിക

1. ഇന്ത്യാ ഇന്റര്‍നാഷണല്‍ എക്‌സ്‌ചേഞ്ചും(ഇന്ത്യ ഐ.എന്‍.എക്‌സ്) ലക്‌സംബര്‍ഗ് സ്‌റ്റോക്ക് എക്‌സ്‌ചേഞ്ചും തമ്മിലുള്ള ധാരണാപത്രം. -സാമ്പത്തിക സേവന വ്യവസായം, ബന്ധപ്പെട്ട രാജ്യങ്ങളില്‍ സെക്യൂരിറ്റികളില്‍ ക്രമപ്രകാരമുള്ള വിപണികള്‍ (ഓഡര്‍ലി മാര്‍ക്കറ്റ്) പരിപാലിക്കല്‍, ഇ.എസ്.ജി (പരിസ്ഥിതി, സാമൂഹിക, ഭരണനിര്‍വഹണം) പ്രാദേശിക വിപണികളില്‍ ഹരിത ധനസഹായം ലഭ്യമാക്കുക എന്നിവയിലെ സഹകരണം. 2. സ്‌റ്റേറ്റ് ബാങ്ക് ഓഫ് ഇന്ത്യയും ലക്‌സംബര്‍ഗ് സ്‌റ്റോക്ക് എക്‌സ്‌ചേഞ്ചും തമ്മിലുള്ള ധാരണാപത്രം -സാമ്പത്തിക സേവന വ്യവസായം, ബന്ധപെപ്ട്ട രാജ്യങ്ങളില്‍ സെക്യൂരിറ്റികളില്‍ ക്രമപ്രകാരമുള്ള വിപണികള്‍ (ഓഡര്‍ലി മാര്‍ക്കറ്റ്) പരിപാലിക്കല്‍, ഇ.എസ്.ജി (പരിസ്ഥിതി, സാമൂഹിക, ഭരണനിര്‍വഹണം) പ്രാദേശിക വിപണികളില്‍ ഹരിത ധനസഹായം ലഭ്യമാക്കുക എന്നിവയിലെ സഹകരണം. 3. ഇന്‍വെസ്റ്റ് ഇന്ത്യയും ലക്‌സ്ഇന്നോവേഷനും തമ്മിലുള്ള ധാരണാപത്രം – പ്രോത്സാഹനവും വരുന്നതോ അല്ലെങ്കില്‍ ഇന്ത്യന്‍ ലക്‌സംബര്‍ഗിഷ് നിക്ഷേപകര്‍ നിര്‍ദ്ദേശിക്കുന്നതുമായ ഇങ്ങോട്ടുവരുന്ന നേരിട്ടുള്ള വിദേശനിക്ഷേപവും ഉള്‍പ്പെടെഇന്ത്യയും ലക്‌സംബര്‍ഗ് കമ്പനികളും തമ്മില്‍ ശക്തമായ പരസ്പര വ്യാപാരം വികസിപ്പിക്കുകയും പിന്തുണയ്ക്കുകയും ചെയ്യുക.
ലോക റേഡിയോ ദിനത്തില്‍ പ്രധാനമന്ത്രിയുടെ ആശംസ

ലോക റേഡിയോ ദിനത്തില്‍ റേഡിയോയെ സ്‌നേഹിക്കുന്ന എല്ലാവര്‍ക്കും, റേഡിയോ വ്യവസായ മേഖലയില്‍ പ്രവര്‍ത്തിക്കുന്നവര്‍ക്കും പ്രധാനമന്ത്രി ശ്രീ.നരേന്ദ്ര മോദി ആശംസകള്‍ നേര്‍ന്നു. ‘ലോക റേഡിയോ ദിനത്തില്‍ ആശംസകള്‍. എല്ലാ റേഡിയോ പ്രേമികളെയും റേഡിയോ വ്യവസായത്തില്‍ പ്രവര്‍ത്തിച്ച് ഈ മാധ്യമത്തെ സജീവവും ചടുലവുമായി നിലനിര്‍ത്തുന്നവരെയും ഞാന്‍ അഭിനന്ദിക്കുന്നു. ആശയവിനിമയം, പഠനം, വാര്‍ത്താവിനിമയം എന്നിവയ്ക്കുള്ള വിസ്മയകരമായ മാര്‍ഗമാണ് റേഡിയോ. എന്റെ സ്വന്തം ‘മന്‍ കി ബാത്ത്’ എന്നെ ഇന്ത്യയിലൊട്ടാകെയുള്ള ജനങ്ങളുമായി ബന്ധിപ്പിച്ചിട്ടുണ്ട്. മന്‍ കി ബാത്തിന്റെ എല്ലാ എപ്പിസോഡുകളും ഇവിടെ കേള്‍ക്കാം- narendramodi.in/mann-ki-baat, പ്രധാനമന്ത്രി പറഞ്ഞു.
പുതിയ ദശാബ്ദത്തില്‍ രാജ്യത്തിനു ശോഭനമായ ഭാവിക്കുള്ള അടിത്തറ പാകാന്‍ പാര്‍ലമെന്റിന്റെ നടപ്പു സമ്മേളനത്തിനു സാധിക്കണം: പ്രധാനമന്ത്രി

പുതിയ ദശാബ്ദത്തില്‍ രാജ്യത്തിനു ശോഭനമായ ഭാവി കെട്ടിപ്പടുക്കുന്നതിനായി പ്രവര്‍ത്തിക്കണമെന്നു പ്രധാനമന്ത്രി ശ്രീ. നരേന്ദ്ര മോദി പാര്‍ലമെന്റംഗങ്ങളോട് ആവശ്യപ്പെട്ടു. പാര്‍ലമെന്റിന്റെ ബജറ്റ് സമ്മേളനം ആരംഭിക്കുന്നതിനു മുമ്പായി പതിവായി ചെയ്യാറുള്ള വിധം മാധ്യമങ്ങളോടു പ്രതികരിച്ച പ്രധാനമന്ത്രി, രാജ്യത്തെ സാമ്പത്തിക വിഷയങ്ങളെ കുറിച്ചും ഇന്നത്തെ ആഗോള സാമ്പത്തിക സാഹചര്യത്തില്‍ ഇന്ത്യക്ക് എങ്ങനെ പരമാവധി നേട്ടമുണ്ടാക്കാന്‍ സാധിക്കുമെന്നതിനെ കുറിച്ചും വിശദമായ ചര്‍ച്ച ആവശ്യമാണെന്ന് അദ്ദേഹം പറഞ്ഞു. ‘ഈ സമ്മേളനത്തില്‍ നാം ധനകാര്യ വിഷയങ്ങള്‍ക്ക് ഊന്നല്‍ നല്‍കണം. ഇന്നത്തെ ആഗോള സാമ്പത്തിക സാഹചര്യത്തില്‍ ഇന്ത്യക്ക് എങ്ങനെ നേട്ടമുണ്ടാക്കാന്‍ സാധിക്കുമെന്നും രാജ്യത്തിന്റെ സമ്പദ്‌വ്യവസ്ഥയെ മുന്നോട്ടു കൊണ്ടുപോകാന്‍ അതെങ്ങനെ സഹായകമാകുമെന്നും ചിന്തിക്കാന്‍ ശ്രമിക്കണം.’ പാര്‍ലമെന്റിന്റെ ഇരു സഭകളിലും മൂല്യവത്തായ ചര്‍ച്ചകള്‍ നടക്കണമെന്ന് ആഹ്വാനം ചെയ്ത അദ്ദേഹം, ചര്‍ച്ചകള്‍ ജനങ്ങളെ ശാക്തീകരിക്കുന്നതിന് ഊന്നല്‍ നല്‍കുന്നതാകണം എന്നു നിര്‍ദേശിച്ചു. ‘അടിസ്ഥാന സൗകര്യം നിഷേധിക്കപ്പെട്ട എല്ലാ വിഭാഗങ്ങളുടെയും സ്ത്രീകളുടെയും ശാക്തീകരണത്തിനായി നമ്മുടെ ഗവണ്‍മെന്റ് പ്രവര്‍ത്തിച്ചുവരികയാണെന്ന് എല്ലാവര്‍ക്കും അറിയാം. പുതിയ ദശാബ്ദത്തിലും ഈ പ്രവര്‍ത്തനം നാം തുടരും. ഇരു സഭകളിലും ധനകാര്യ വിഷയങ്ങളെ കുറിച്ചും ജന ശാക്തീകരണത്തെ കുറിച്ചും മഹത്തായ ചര്‍ച്ചകള്‍ ഉണ്ടാവട്ടെ എന്നു ഞാന്‍ ആശംസിക്കുന്നു. ചര്‍ച്ചകള്‍ നമുക്കെല്ലാം അറിവു പകരുന്നതായിരിക്കുമെന്ന ആത്മവിശ്വാസം എനിക്കുണ്ട്’, അദ്ദേഹം പറഞ്ഞു.
വാരാണസിയിലെ കോവിഡ് വാക്സിനേഷൻയജ്ഞത്തിന്റെ  ഗുണഭോക്താക്കളുമായും വാക്സിനേറ്റർമാരുമായും പ്രധാനമന്ത്രി സംവദിച്ചു

പ്രധാനമന്ത്രി ശ്രീ നരേന്ദ്ര മോദി ഇന്ന് വീഡിയോ കോൺഫറൻസിലൂടെ വാരണാസിയിലെ കോവിഡ് വാക്സിനേഷൻ യജ്ഞത്തിന്റെ ഗുണഭോക്താക്കളുമായും വാക്സിനേറ്റർമാരുമായും സംവദിച്ചു. വാരാണസിയിലെ ജനങ്ങളെയും ഈ പരിപാടിയിൽ ബന്ധപ്പെട്ട എല്ലാ ഡോക്ടർമാരെയും ആരോഗ്യപ്രവർത്തകരെയും, ആശുപത്രികളിലെ ശുചിത്വ പ്രവർത്തകരെയും കൊറോണ വാക്സിനുമായി ബന്ധപ്പെട്ട എല്ലാവരെയും പ്രധാനമന്ത്രി അഭിവാദ്യം ചെയ്തു. ലോകത്തിലെ ഏറ്റവും വലിയ പ്രതിരോധ കുത്തിവയ്പ്പ് പരിപാടി ഇന്ന് നമ്മുടെ രാജ്യത്ത് നടക്കുന്നുണ്ടെന്ന് അദ്ദേഹം പറഞ്ഞു. ആദ്യ രണ്ട് ഘട്ടങ്ങളിലായി 30 കോടി നാട്ടുകാർക്ക് പ്രതിരോധ കുത്തിവയ്പ്പ് നൽകുന്നുണ്ടെന്ന് അദ്ദേഹം അറിയിച്ചു. സ്വന്തമായി വാക്സിൻ നിർമ്മിക്കാനുള്ള ഇച്ഛാശക്തി ഇന്ന് രാജ്യത്തിനുണ്ടെന്ന് അദ്ദേഹം പറഞ്ഞു. വാക്സിനുകൾ രാജ്യത്തിന്റെ എല്ലാ കോണുകളിലും അതിവേഗം എത്തിച്ചേരാനുള്ള ശ്രമങ്ങൾ ഇന്ന് നടന്നിട്ടുണ്ട്. ഇന്ത്യ ഈ ലോകത്തിന്റെ ഏറ്റവും അവശ്യസമയത്തിൽ പൂർണമായും സ്വയം ആശ്രയിക്കുന്നു, കൂടാതെ ഇന്ത്യ പല രാജ്യങ്ങളെയും സഹായിക്കുന്നു. കഴിഞ്ഞ ആറ് വർഷത്തിനിടയിൽവാരാണസിയിലും പരിസര പ്രദേശങ്ങളിലുമുള്ള മെഡിക്കൽ അടിസ്ഥാനസൗകര്യങ്ങളിലെ മാറ്റം പ്രധാനമന്ത്രി ശ്രദ്ധിച്ചു, ഇത് കൊറോണ കാലഘട്ടത്തിൽ പൂർവാഞ്ചലിനെ മുഴുവൻ സഹായിച്ചിട്ടുണ്ട്. ഇപ്പോൾ വാരാണാസി വാക്സിനേഷനിലും അതേ വേഗതയാണ് കാണിക്കുന്നതെന്നും അദ്ദേഹം പറഞ്ഞു . ഇരുപതിനായിരത്തിലധികം ആരോഗ്യ വിദഗ്ധർക്ക് വാരാണാസി യിൽ കുത്തിവയ്പ് നൽകും. ഇതിനായി 15 വാക്സിനേഷൻ കേന്ദ്രങ്ങൾ ആരംഭിച്ചു. ക്രമീകരണങ്ങൾക്ക് ഉത്തർപ്രദേശ് മുഖ്യമന്ത്രിയെയും സഹപ്രവർത്തകരെയും പ്രധാനമന്ത്രി അഭിനന്ദിച്ചു. വാക്സിനേഷൻ യജ്ഞത്തെക്കുറിച്ച് എന്തെങ്കിലും ഉണ്ടെങ്കിൽ അതിന്റെ ക്രമീകരണങ്ങളെക്കുറിച്ചും പ്രശ്നങ്ങളെക്കുറിച്ചും അന്വേഷിക്കുകയാണ് ഇന്നത്തെ ആശയവിനിമയത്തിന്റെ ലക്ഷ്യമെന്ന് അദ്ദേഹം പറഞ്ഞു. വാക്സിനേഷൻ യജ്ഞത്തിൽ ഉൾപ്പെട്ടവരുമായി അദ്ദേഹം സംവദിച്ചു. വാരണാസിയിൽ നിന്നുള്ള ഫീഡ്‌ബാക്ക് മറ്റിടങ്ങളിലും സ്ഥിതി മനസ്സിലാക്കാൻ സഹായിക്കുമെന്ന് അദ്ദേഹം പ്രത്യാശ പ്രകടിപ്പിച്ചു. എഎൻ‌എം തൊഴിലാളികൾ, ഡോക്ടർമാർ, ലാബ് ടെക്നീഷ്യൻമാർ എന്നിവരുമായി പ്രധാനമന്ത്രി സംവദിച്ചു. പ്രധാനമന്ത്രി അവർക്ക് രാജ്യത്തിന്റെ നന്ദി അറിയിച്ചു. സന്യാസിയെപ്പോലുള്ള അർപ്പണബോധത്തിന് പ്രധാനമന്ത്രി ശാസ്ത്രജ്ഞരെ അഭിനന്ദിച്ചു. ശുചിത്വ സംസ്കാരം സൃഷ്ടിച്ച സ്വച്ഛതാ അഭിയാനിൽ സ്വീകരിച്ച നടപടികൾ മൂലമാണ് രാജ്യം പകർച്ചവ്യാധിയെ നേരിടാൻ കൂടുതൽ തയ്യാറായതെന്നും പ്രധാനമന്ത്രി പരാമർശിച്ചു. മഹാമാരിയെയും വാക്സിനേഷനെയും കുറിച്ചുള്ള ആധികാരിക ആശയവിനിമയത്തിന് പ്രധാനമന്ത്രി കൊറോണ യോദ്ധാക്കളെ അഭിനന്ദിച്ചു.
റിയാദില് എല്. ആന്ഡ് ടി. ജീവനക്കാരുടെ വാസസ്ഥലം പ്രധാനമന്ത്രി സന്ദര്ശിച്ചു

റിയാദില് എല്. ആന്ഡ് ടി. ജീവനക്കാരുടെ വാസസ്ഥലം പ്രധാനമന്ത്രി ശ്രീ. നരേന്ദ്ര മോദി സന്ദര്ശിച്ചു. റിയാദ് മെട്രോയുടെ ഒരു ഭാഗത്തിന്റെ നിര്മാണത്തില് എല്. ആന്ഡ് ടിക്കു പങ്കാളിത്തമുണ്ട്. പദ്ധതിക്കായി ജീവനക്കാര് നടത്തുന്ന പ്രവര്ത്തനത്തെ അഭിനന്ദിച്ച പ്രധാനമന്ത്രി, ‘നിങ്ങളുടെ കഠിനാധ്വാനമാണ് എന്നെ ഇവിടെ എത്തിച്ചതെ’ന്നു വ്യക്തമാക്കി. വിദേശരാഷ്ട്രങ്ങളില് ജോലിചെയ്യുന്ന ഇന്ത്യക്കാര് ധനം സമ്പാദിക്കുക മാത്രമല്ല, ഇന്ത്യയുടെ പദവി ഉയര്ത്തുകകൂടി ചെയ്യുന്നുണ്ടെന്ന് അദ്ദേഹം ചൂണ്ടിക്കാട്ടി. ഇന്ത്യക്കാര് പ്രധാനപ്പെട്ട പദ്ധതികള് ഏറ്റെടുത്തു നടപ്പാക്കിയ പല വിദേശരാജ്യങ്ങളിലും ജോലിയിലെ മികവിന് അവര് സ്നേഹപൂര്വം അനുസ്മരിക്കപ്പെടുന്നുണ്ടെന്നും പ്രധാനമന്ത്രി പറഞ്ഞു. റിയാദ് മെട്രോയുടെ കാര്യത്തിലും ഇന്ത്യക്കാരുടെ സംഭാവന എന്നും സ്മരിക്കപ്പെടും. വിദേശത്തു ജോലിചെയ്യുന്ന ഇന്ത്യക്കാരെക്കുറിച്ചു താന് അറിയാന് ഇടവരുന്നത് അവരുടെ ബന്ധുക്കള് അയക്കുന്ന കത്തുകളിലൂടെയാണെന്നു ശ്രീ. നരേന്ദ്ര മോദി വ്യക്തമാക്കി. ഈ കത്തുകളിലൂടെ താന് അവരുടെ സന്തോഷത്തിലും ദുഃഖങ്ങളിലും പങ്കാളിയാകുന്നുവെന്ന് അദ്ദേഹം കൂട്ടിച്ചേര്ത്തു. നിങ്ങളുടെ കുടുംബത്തിന്റെ ഭാഗമാണു താനെന്ന ചിന്ത ഉണ്ടാവുന്നുണ്ടെന്നും പ്രധാനമന്ത്രി പറഞ്ഞു. വിദേശരാഷ്ട്രങ്ങളില് ജോലിചെയ്യാന് ആഗ്രഹിക്കുന്നവര്ക്കായുള്ള കേന്ദ്രഗവണ്മെന്റിന്റെ ‘ഇ-മൈഗ്രേറ്റ്’ പദ്ധതിയെക്കുറിച്ച് അദ്ദേഹം പരാമര്ശിച്ചു. കൂടുതല് ‘വര്ക്കര് റിസോഴ്സ് സെന്ററുകള്’ തുറക്കുമെന്നും മഡാഡ് (MADAD) പോര്ട്ടല് വഴി കേന്ദ്രഗവണ്മെന്റിനെ സമീപിക്കാന് സാധിക്കുമെന്നും പ്രധാനമന്ത്രി വിശദീകരിച്ചു. ലോകത്തിനാവശ്യമായ മനുഷ്യവിഭവശേഷി നല്കാന് ഇന്ത്യക്കു സാധിക്കുമെന്ന് അദ്ദേഹം പറഞ്ഞു. തടിച്ചുകൂടിയ ആയിരക്കണക്കിനു പേര് പ്രധാനമന്ത്രിയുടെ പ്രസംഗത്തെ ഹര്ഷാരവത്തോടെയാണു സ്വീകരിച്ചത്. തുടര്ന്ന്, പ്രവര്ത്തകരോട് ഇടപഴകിയ ശ്രീ. നരേന്ദ്ര മോദി അവര്ക്കൊപ്പം ലഘുഭക്ഷണം കഴിക്കുകയും ചെയ്തു.
പ്രധാനമന്ത്രി ഇന്ന് ഗുജറാത്ത് സന്ദര്‍ശിക്കും: ഗാന്ധിനഗറില്‍ നാളെ ആഫ്രിക്കന്‍ വികസന ബാങ്ക് വാര്‍ഷിക യോഗങ്ങളില്‍ പങ്കെടുക്കും

പ്രധാനമന്ത്രി ശ്രീ. നരേന്ദ്ര മോദി ഗുജറാത്തില്‍ ഇന്ന് മുതല്‍ രണ്ട് ദിവസത്തെ സന്ദര്‍ശനം നടത്തും. വിവിധ വികസന പദ്ധതികളുടെ ഉദ്ഘാടനവും തറക്കല്ലിടലും അദ്ദേഹം ഇന്ന് കച്ചില്‍ നിര്‍വ്വഹിക്കും. നാളെ, ഫെബ്രുവരി 23 ചൊവ്വാഴ്ച, ഗാന്ധി നഗറില്‍ നടക്കുന്ന ആഫ്രിക്കന്‍ വികസന ബാങ്കിന്റെ വാര്‍ഷിക സമ്മേളനങ്ങളുടെ ഉദ്ഘാടന ചടങ്ങില്‍ പ്രധാനമന്ത്രി സംബന്ധിക്കും. തന്റെ രണ്ട് ദിവസത്തെ ഗുജറാത്ത് സന്ദര്‍ശനത്തിന്റെ വിശദാംശങ്ങള്‍ പ്രധാനമന്ത്രി ട്വിറ്ററിലൂടെയാണ് അറിയിച്ചത്. ‘നാളെ രണ്ട് ദിവസത്തെ ഗുജറാത്ത് സന്ദര്‍ശനം തുടങ്ങുന്ന ഞാന്‍ കച്ചിലും, ഗാന്ധി നഗറിലും നടക്കുന്ന പരിപാടികളില്‍ പങ്കെടുക്കും. വിവിധ വികസന പദ്ധതികളുടെ ഉദ്ഘാടനവും തറക്കല്ലിടലും കാണ്ട്‌ല തുറമുഖത്ത് നിര്‍വ്വഹിക്കുകയും, ഗാന്ധിധാമില്‍ ഒരു പൊതുയോഗത്തെ അഭിസംബോധനയും ചെയ്യും. ബച്ചാവുവില്‍ ഒരി പമ്പിംഗ് സ്റ്റേഷന്‍ ഉദ്ഘാടനം ചെയ്തതിന് ശേഷം ഒരു പൊതുയോഗത്തിലും പങ്കെടുക്കും. ഈ പരിപാടികള്‍ നിങ്ങള്‍ക്ക് മൊബൈല്‍ ആപ്പായ nm4.in/dnldapp ല്‍ കാണാവുന്നതാണ്. കച്ചിന് എന്റെ ഹൃദയത്തില്‍ പ്രത്യേക സ്ഥാനമാണ്. മികച്ച ജനങ്ങളാലും പൂര്‍വ്വസ്ഥിതി പ്രാപിക്കാനുള്ള സവിശേഷമായ ചേതനയാലും അനുഗ്രഹീതമാണ് അവിടം. 2001 ലെ ഭൂകമ്പത്തെ തുടര്‍ന്നുണ്ടായ നാശനഷ്ടങ്ങളില്‍ ഊഹിക്കാവുന്നതിലധികം ദുരിതങ്ങള്‍ നേരിട്ട കച്ച് രാജ്യത്തിന്ന് അതിവേഗം വളര്‍ന്നുകൊണ്ടിരിക്കുന്ന ജില്ലകളിലൊന്നാണ്. ചൊവ്വാഴ്ച ഗാന്ധിനഗറില്‍ നടക്കുന്ന ഏഷ്യന്‍ വികസന ബാങ്കിന്റെ വാര്‍ഷിക യോഗങ്ങളില്‍ ഞാന്‍ പങ്കെടുക്കും. ‘ആഫ്രിക്കയില്‍ കൃഷിയെ സമ്പത്തുല്‍പാദനത്തിനായി പരിവര്‍ത്തനം ചെയ്യുക ‘എന്ന പ്രസക്തമായ വിഷയമാണ് ആഫ്രിക്കന്‍ വികസന ബാങ്കിന്റെ വാര്‍ഷിക യോഗത്തിനായി തിരഞ്ഞെടുത്തിട്ടുള്ളത്. വാര്‍ഷിക യോഗത്തില്‍ പങ്കെടുക്കുന്ന വിശിഷ്ടരായ പ്രതിനിധികളുമായി ഞാന്‍ യോഗത്തിനിടെ കൂടിക്കാഴ്ചയും നടത്തും’, പ്രധാനമന്ത്രി ട്വിറ്റര്‍ സന്ദേശത്തില്‍ പറഞ്ഞു.
പ്രധാനമന്ത്രി ലോകാരോഗ്യ സംഘടനയുടെ ഡിജി ഡോ. ടെഡ്രോസ് ഗെബ്രിയേസസിയുമായി കൂടിക്കാഴ്ച്ച നടത്തി

പ്രധാനമന്ത്രി ശ്രീ നരേന്ദ്ര മോദി ഇന്ന് ജാംനഗറിൽ വെച്ച് ലോകാരോഗ്യ സംഘടന (ഡബ്ല്യുഎച്ച്ഒ) ഡയറക്ടർ ജനറൽ ഡോ. ടെഡ്രോസ് ഗെബ്രിയേസസുമായി കൂടിക്കാഴ്ച നടത്തി. നേരത്തെ WHO ഗ്ലോബൽ സെന്റർ ഫോർ ട്രഡീഷണൽ മെഡിസിൻ ഉദ്ഘാടന വേളയിൽ ഇരു പ്രമുഖരും കൂടിക്കാഴ്ച നടത്തിയിരുന്നു. പ്രധാനമന്ത്രി ട്വീറ്റ് ചെയ്തു: “ഡോ. ടെഡ്രോസ്നെ കാണാനും ആരോഗ്യമേഖലയെ കൂടുതൽ ശക്തിപ്പെടുത്തുന്നതിനുള്ള കുറിപ്പുകൾ കൈമാറാനും എപ്പോഴും സന്തോഷമുണ്ട്. തന്റെ ജീവിതത്തിൽ ഇന്ത്യൻ അധ്യാപകരുടെ സ്വാധീനത്തെ അദ്ദേഹം എപ്പോഴും വിലമതിക്കുന്നു. ഇന്ന്, തന്റെ ഗുജറാത്തി കഴിവുകൾക്കും അദ്ദേഹത്തിന് ധാരാളം പ്രശംസകൾ ലഭിച്ചു! “ –ND–
ബ്രിക്‌സ് യു-17 ഫുട്‌ബോള്‍ ട്രോഫി പ്രധാനമന്ത്രി ഉദ്ഘാടനം ചെയ്തു

ബ്രിക്‌സ് യു-17 ഫുട്‌ബോള്‍ ടൂര്‍ണമെന്റിന്റെ ട്രോഫി പ്രധാനമന്ത്രി ശ്രീ. നരേന്ദ്ര മോദി അനാച്ഛാദനം ചെയ്തു. സ്വതന്ത്രചുമതലയോടുകൂടിയ യുവജനക്ഷേമ കായിക സഹമന്ത്രി ശ്രീ. വിജയ് ഗോയലും ഓള്‍ ഇന്ത്യ ഫുട്‌ബോള്‍ ഫെഡറേഷന്‍ പ്രസിഡന്റ് ശ്രീ. പ്രഫുല്‍ പട്ടേലും ചടങ്ങില്‍ പങ്കെടുത്തിരുന്നു. ബ്രിക്‌സ് രാഷ്ട്രങ്ങളില്‍നിന്നുള്ള അംബാസഡര്‍മാരും സംബന്ധിച്ചിരുന്നു.
ഭാരത് സേവാശ്രം സംഘയുടെ ശതാബ്ദി ആഘോഷച്ചടങ്ങിനെ പ്രധാനമന്ത്രി വീഡിയോ കോണ്‍ഫറന്‍സ് വഴി അഭിസംബോധന ചെയ്തു

ഭാരത് സേവാശ്രം സംഘയുടെ ശതാബ്ദി ആഘോഷച്ചടങ്ങിനെ പ്രധാനമന്ത്രി ശ്രീ. നരേന്ദ്ര മോദി വീഡിയോ കോണ്‍ഫറന്‍സ് വഴി അഭിസംബോധന ചെയ്തു. ഷില്ലോങ്ങിലാണു പരിപാടി നടക്കുന്നത്. ചടങ്ങിലേക്കു പ്രധാനമന്ത്രിയെ സ്വാഗതംചെയ്ത ഭാരത് സേവാശ്രം സംഘ ജനറല്‍ സെക്രട്ടറി ശ്രീമദ് സ്വാമി വിശ്വാത്മാനന്ദ ജി മഹാരാജ് ഇന്ത്യയുടെ തിളക്കമാര്‍ന്ന ആധ്യാത്മികവും സേവാപരവുമായ പാരമ്പര്യത്തെക്കുറിച്ചു വിശദീകരിച്ചു. കാണികളെ അഭിസംബോധന ചെയ്ത പ്രധാനമന്ത്രി ഗുജറാത്തില്‍ ഭാരത് സേവാശ്രം സംഘയ്ക്കുവേണ്ടി താന്‍ നടത്തിയിട്ടുള്ള പ്രവര്‍ത്തനങ്ങള്‍ അനുസ്മരിച്ചു. സേവയുടെയും പരിശ്രമത്തിന്റെയും നന്മകള്‍ സംഗമിക്കുന്ന ഭാരത് സേവാശ്രം സംഘത്തിന് ഈ അവസരത്തില്‍ അദ്ദേഹം ശുഭാശംസകള്‍ നേര്‍ന്നു. വടക്കുകിഴക്കന്‍ മേഖലയില്‍, അതും വിശേഷിച്ച് ദുരന്തങ്ങളുണ്ടാവുമ്പോള്‍, സംഘടന നടത്തുന്ന പ്രവര്‍ത്തനം ശ്ലാഘനീയമാണെന്നു പ്രധാനമന്ത്രി വ്യക്തമാക്കി. വേദങ്ങളില്‍ പറയുന്ന പ്രകാരം ദരിദ്രരെയും ആവശ്യക്കാരെയും സേവിക്കുന്നതിന്റെ പ്രസക്തി അദ്ദേഹം വിശദീകരിച്ചു. ഭാരത് സേവാശ്രം സംഘ സ്ഥാപിച്ച സ്വാമി പ്രണവാനന്ദ സാമൂഹ്യനീതിയെക്കുറിച്ച് ഒരു നൂറ്റാണ്ടു മുമ്പേ പറഞ്ഞിട്ടുണ്ടെന്നും ഈ ഉദ്ദേശ്യത്തോടെയാണു സംഘ സ്ഥാപിച്ചതെന്നും പ്രധാനമന്ത്രി പറഞ്ഞു. സേവനവും ആധ്യാത്മികതയും വ്യത്യസ്തമായ കാര്യങ്ങളാണെന്ന കെട്ടുകഥ അടുത്ത കാലത്തു സൃഷ്ടിക്കപ്പെട്ടിട്ടുണ്ടെന്ന് അദ്ദേഹം വ്യക്തമാക്കി. ഈ കെട്ടുകഥയെ നിര്‍വീര്യമാക്കാന്‍ ഭാരത് സേവാശ്രം സംഘയ്ക്കു പ്രവര്‍ത്തനത്തിലൂടെ സാധിച്ചിട്ടുണ്ടെന്നും പ്രധാനമന്ത്രി കൂട്ടിച്ചേര്‍ത്തു. ഭക്തി, ശക്തി, ജനശക്തി എന്നിവയിലൂടെ സാമൂഹിക വികസനം നേടിയെടുക്കാന്‍ സ്വാമി പ്രണവാനന്ദയ്ക്കു സാധിച്ചുവെന്ന് അദ്ദേഹം ചൂണ്ടിക്കാട്ടി. വടക്കുകിഴക്കന്‍ ഇന്ത്യയില്‍ ശുചിത്വം ഉറപ്പാക്കാനായി പ്രവര്‍ത്തിക്കാന്‍ ഭാരത് സേവാശ്രം സംഘയോടു പ്രധാനമന്ത്രി ആഹ്വാനംചെയ്തു. വടക്കുകിഴക്കന്‍ മേഖലയുടെ വികസനത്തിനായുള്ള ഗവണ്‍മെന്റിന്റെ പ്രതിജ്ഞാബദ്ധത വെളിപ്പെടുത്തിയ അദ്ദേഹം കണക്റ്റിവിറ്റി, അടിസ്ഥാന സൗകര്യ വികസനം എന്നിവയ്ക്കു നല്‍കുന്ന പ്രാധാന്യം ദക്ഷിണേഷ്യയിലേക്കുള്ള പ്രവേശന കവാടമായി വടക്കുകിഴക്കന്‍ മേഖലയെ മാറ്റിത്തീര്‍ക്കുമെന്നു ചൂണ്ടിക്കാട്ടി. പ്രധാനമന്ത്രിക്കൊപ്പം ഗുജറാത്തില്‍ പ്രവര്‍ത്തിച്ചിട്ടുള്ളതും തന്റെ പ്രസംഗത്തില്‍ പ്രധാനമന്ത്രി പരാമര്‍ശിച്ച വ്യക്തിയുമായ ശ്രീമദ് സ്വാമി അംബരീഷാനന്ദ ജി മഹാരാജ് ചടങ്ങില്‍ പങ്കെടുത്തുവര്‍ക്കു നന്ദി പറഞ്ഞു.
ദേശീയ കല്ക്ക രി അതോറിറ്റിയില്‍ ജോയിന്റ് സെക്രട്ടറി തസ്തിക രൂപീകരിക്കും

കേന്ദ്ര കല്ക്കഹരി മന്ത്രാലയത്തിലെ നോമിനേറ്റഡ് അതോറിറ്റിയെ സഹായിക്കുന്നതിന് ജോയിന്റ് സെക്രട്ടറിയുടെ തലത്തിലുള്ള ഒരു തസ്തിക സൃഷ്ടിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്നീ കേന്ദ്ര മന്ത്രി സഭാ യോഗം തീരുമാനിച്ചു. പേ ബാന്ഡ് നാലില്‍ 37,400 – 67000 രൂപ സ്‌കെയിലിലും 10,000 രൂപ ഗ്രേഡ് പേയോടുകൂടിയുള്ളതായിരിക്കും ഈ തസ്തിക. 2015 ലെ കല്ക്ക7രി ഖനികള്‍ (പ്രത്യേക വ്യവസ്ഥകള്‍) നിയമപ്രകാരം രൂപീകരിച്ച ദേശീയ അതോറിറ്റി ഓഫീസിന്റെ സുഗമമായ പ്രവര്ത്ത നത്തിനും നിയമത്തിന്റെ ഉദ്ദേശലക്ഷ്യങ്ങള്‍ നേടുന്നതിനും സഹായിക്കുന്നതിനാണ് പുതിയ തസ്തിക സൃഷ്ടിക്കുന്നത്.
സ്വാഹിദ് ദിവസത്തില്‍ പ്രധാനമന്ത്രി അസം പ്രസ്ഥാനത്തിലെ രക്തസാക്ഷികള്‍ക്ക് ആദരാജ്ഞലികള്‍ അര്‍പ്പിച്ചു.

സ്വാഹിദ് ദിവസത്തില്‍ അസം പ്രസ്ഥാനത്തിലെ രക്തസാക്ഷികള്‍ക്ക് പ്രധാനമന്ത്രി ശ്രീ നരേന്ദ്രമോദി ആദരാജ്ഞലികള്‍ അര്‍പ്പിച്ചു. '' സ്വാഹിദ് ദിവസത്തില്‍ അസം പ്രസ്ഥാനത്തില്‍പ്പെട്ട മഹന്മാരായ രക്തസാക്ഷികള്‍ക്ക് നമ്മള്‍ ആദരാജ്ഞലികള്‍ അര്‍പ്പിക്കുന്നു. അസമിന്റെ പുരോഗതിക്കും സംസ്ഥാനത്തെ പൗരന്മാരെ ശാക്തീകരണത്തിനുമുള്ള അവരുടെ അഭിനിവേശം ഇപ്പോഴും നമ്മെ പ്രചോദിപ്പിക്കുന്നു' ഒരു ട്വീറ്റില്‍ ശ്രീ മോദി പറഞ്ഞു.
ഹിന്ദുസ്ഥാന്‍ ഫെര്‍ട്ടിലൈസേര്‍സ് കോര്‍പറേഷന്‍ സാമ്പത്തികമായി പുനഃസംഘടിപ്പിക്കും

ഹിന്ദുസ്ഥാന്‍ ഫെര്‍ട്ടിലൈസേര്‍സ് കോര്‍പറേഷന്‍ സാമ്പത്തികമായി പുനഃസംഘടിപ്പിക്കാനുള്ള നിര്‍ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. സ്ഥാപനത്തിന്റെ പേരിലുള്ള 1916.14 കോടി രൂപയുടെ ഗവണ്‍മെന്റ് വായ്പ അതിന്റെ പലിശ സഹിതം എഴുതിത്തള്ളാനും മന്ത്രിസഭായോഗം തീരുമാനിച്ചു. സ്ഥാപനത്തിന്റെ ബീഹാറിലെ ബറൗണി യൂണിറ്റിലെ 56 ഏക്കര്‍ ഭൂമി ബാധ്യതകള്‍ തീര്‍ക്കാനായി ബീഹാര്‍ സ്റ്റേറ്റ് പവര്‍ ജനറേഷന്‍ കമ്പനിക്ക് കൈമാറാനും തീരുമാനമായി. ഈതു വഴി ബറൗണി യൂണിറ്റിന്റെ പുനരുജ്ജീവനവും സാധ്യമാവും. 1999 ജനുവരി മുതല്‍ പ്രവര്‍ത്തനരഹിതമാണ് ഈ യൂണിറ്റ്. ബറൗണിയിലെ യൂണിറ്റ് പ്രവര്‍ത്തനക്ഷമമാവുന്നതോടെ രാജ്യത്ത് യൂറിയയുടെ ദൗര്‍ലഭ്യം കുറച്ചുകൊണ്ടുവരാനാകുമെന്നാണ് പ്രതീക്ഷ. നിലവില്‍ രാജ്യത്ത് 320 ലക്ഷം മെട്രിക് ടണ്‍ യൂറിയ ആവശ്യമായ സ്ഥാനത്ത് 245 ലക്ഷം മെട്രിക് ടണ്‍ യൂറിയ മാത്രമാണ് ഉല്‍പ്പാദിപ്പിക്കുന്നത്.
എ.ഐ.ഐ.ബിയുടെ നിയുക്ത അധ്യക്ഷനെ പ്രധാനമന്ത്രി സ്വീകരിച്ചു

ഏഷ്യന്‍ ഇന്‍ഫ്രാസ്ട്രക്ചര്‍ ഇന്‍വെസ്റ്റ്‌മെന്റ് ബാങ്ക് (എ.ഐ.ഐ.ബി.) നിയുക്ത അധ്യക്ഷന്‍ ശ്രീ. ജിന്‍ ലിക്വന്‍ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. സമവായത്തിലൂടെ എ.ഐ.ഐ.ബിയുടെ പ്രഥമ അധ്യക്ഷനായി തെരഞ്ഞെടുക്കപ്പെട്ടതിനു ശ്രീ. ലിക്വിനെ പ്രധാനമന്ത്രി അഭിനന്ദിച്ചു. ഏഷ്യന്‍ മേഖലയുടെ വികസനത്തില്‍ ബ്രിക്‌സ് ന്യൂ ഡെവലപ്‌മെന്റ് ബാങ്കിനൊപ്പം നിര്‍ണായക പങ്കു വഹിക്കാന്‍ എ.ഐ.ഐ.ബിക്കു സാധിക്കുമെന്നു ശ്രീ. നരേന്ദ്ര മോദി വ്യക്തമാക്കി. ഗതാഗതബന്ധം മെച്ചപ്പെടുത്തുന്നതിനായി റോഡ്, റെയില്‍, തുറമുഖ സൗകര്യങ്ങള്‍ മെച്ചപ്പെടുത്തേണ്ടതിന്റെ ആവശ്യകത അദ്ദേഹം ഉയര്‍ത്തിക്കാട്ടി. സുസ്ഥിരമായ വികസനത്തിനായി മാലിന്യമില്ലാത്ത ഊര്‍ജം കണ്ടെത്തുന്നതിനും കാലാവസ്ഥാ വ്യതിയാനത്തിന് അറുതി വരുത്തുംവിധമുള്ള അടിസ്ഥാന സൗകരവികസനം യാഥാര്‍ഥ്യമാക്കുന്നതിനും ശ്രദ്ധിക്കണമെന്ന് പ്രധാനമന്ത്രി ആവശ്യപ്പെട്ടു. ഇതു ദശലക്ഷക്കണക്കിനു ജനങ്ങളെ ദാരിദ്ര്യത്തില്‍നിന്ന് ഉയര്‍ത്തിക്കൊണ്ടുവരാന്‍ സഹായകമാവുകയും സാമ്പത്തിക പുരോഗതി വര്‍ധിപ്പിക്കാന്‍ ഉതകുകയും ചെയ്യുമെന്ന് അദ്ദേഹം പറഞ്ഞു. സ്ഥാപകാംഗമെന്ന നിലയിലും രണ്ടാമത്തെ ഏറ്റവും വലിയ ഓഹരിയുടമ എന്ന നിലയിലും എ.ഐ.ഐ.ബിയുടെ വിജയത്തിനായി ഇന്ത്യ സര്‍വവിധ പിന്തുണയും നല്‍കുമെന്നു പ്രധാനമന്ത്രി ഉറപ്പുനല്‍കി.
ഇന്ത്യന്‍ ഡിഫന്‍സ് അക്കൗണ്ട്‌സ് സര്‍വീസി(ഐ.ഡി.എ.എസ്.)ന്റെ കാഡര്‍ പരിഷ്‌കരണത്തിനു മന്ത്രിസഭ അനുമതി നല്‍കി

ഇന്ത്യന്‍ ഡിഫന്‍സ് അക്കൗണ്ട്‌സ് സര്‍വീസി(ഐ.ഡി.എ.എസ്.)ന്റെ കാഡര്‍ പരിഷ്‌കരണത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. അപ്പെക്‌സ് സ്‌കെയിലില്‍ ഒന്നും എച്ച്.എ.ജി. ലെവലിലും എസ്.എ.ജി. ലെവലിലും ആറു വീതവും ജെ.എ.ജി. ലെവലില്‍ പത്തും ഉള്‍പ്പെടെ 23 പോസ്റ്റുകള്‍ വര്‍ധിപ്പിക്കാനും എച്ച്.എ.ജി.പ്ലസില്‍ ഒന്നും എസ്.ടി.എസ്. ലെവലില്‍ പന്ത്രണ്ടും ജെ.ടി.എസ്. ലെവലില്‍ പത്തും പോസ്റ്റുകള്‍ കുറയ്ക്കാനുമാണു തീരുമാനം. തൊഴില്‍പരമായ ആവശ്യകതയും നിലവിലുള്ള ഉദ്യോഗസ്ഥരുടെ സ്ഥാനക്കയറ്റവും കാഡര്‍ ഘടനയും നിമിത്തമാണു കാഡര്‍ പുനഃപരിശോധന വേണ്ടിവന്നത്.
ബ്രസീൽ പ്രസിഡന്റ്  ലൂയിസ് ഇനാസിയോ ലുല ഡ സിൽവയ്ക്ക്  പ്രധാനമന്ത്രിയുടെ  അഭിനന്ദനം

ബ്രസീൽ പ്രസിഡന്റായി അധികാരമേറ്റ ലൂയിസ് ഇനാസിയോ ലുല ഡ സിൽവയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു : “ബ്രസീൽ പ്രസിഡന്റായി അധികാരമേറ്റ ലൂയിസ് ഇനാസിയോ ലുല ഡാ സിൽവയ്ക്ക് ഹൃദയം നിറഞ്ഞ അഭിനന്ദനങ്ങൾ. അദ്ദേഹത്തിന് വിജയകരമായ മൂന്നാം വട്ടം ആശംസിക്കുന്നു, ഇന്ത്യ-ബ്രസീൽ തന്ത്രപരമായ പങ്കാളിത്തം ശക്തിപ്പെടുത്തുന്നതിന് അദ്ദേഹത്തോടൊപ്പം പ്രവർത്തിക്കാൻ ഞാൻ ആഗ്രഹിക്കുന്നു."
പ്രധാനമന്ത്രി ചോട്ടിലയില്‍ പൊതുയോഗത്തില്‍ പ്രസംഗിച്ചു; രാജ്‌കോട്ടില്‍ ഗ്രീന്‍ഫീല്‍ഡ് വിമാനത്താവളത്തിനു തറക്കല്ലിട്ടു

ഗുജറാത്തിലെ സുരേന്ദ്രനഗര്‍ ജില്ലയിലുള്ള ചോട്ടിലയില്‍ പ്രധാനമന്ത്രി ശ്രീ. നരേന്ദ്ര മോദി പൊതുയോഗത്തെ അഭിസംബോധന ചെയ്തു. രാജ്‌കോട്ടിനായുള്ള ഗ്രീന്‍ഫീല്‍ഡ് വിമാനത്താവളത്തിനും അഹമ്മദാബാദ്-രാജ്‌കോട്ട് പാത ആറു വരിയാക്കുന്നതിനും രാജ്‌കോട്ട്-മോര്‍ബി സ്‌റ്റേറ്റ് ഹൈവേ നാലുവരിയാക്കുന്നതിനും ഉള്ള പ്രവര്‍ത്തനങ്ങള്‍ക്ക് അദ്ദേഹം തറക്കല്ലിട്ടു. ക്ഷീര സംസ്‌കരണത്തിനും പാക്കിങ്ങിനുമുള്ള സമ്പൂര്‍ണ ഓട്ടോമാറ്റിക് പ്ലാന്റ് പ്രധാനമന്ത്രി രാഷ്ട്രത്തിനു സമര്‍പ്പിച്ചു. സുരേന്ദ്ര നഗറിലെ ജോരവര്‍നഗര്‍, രത്തന്‍പൂര്‍ മേഖലകളിലേക്കുള്ള ജലവിതരണ പൈപ്പ്‌ലൈനിന്റെ ഉദ്ഘാടനവും അദ്ദേഹം നിര്‍വഹിച്ചു. സുരേന്ദ്ര നഗര്‍ ജില്ലയില്‍ വിമാനത്താവളം യാഥാര്‍ഥ്യമാക്കുക എന്നതു ബുദ്ധിമുട്ടുള്ള കാര്യമാണെന്നു പ്രധാനമന്ത്രി പറഞ്ഞു. അത്തരം വികസനപ്രവര്‍ത്തനങ്ങള്‍ പൗരന്മാരെ ശാക്തീകരിക്കുമെന്ന് അദ്ദേഹം ചൂണ്ടിക്കാട്ടി. വ്യോമയാത്ര ധനികരുടേതു മാത്രമാകരുതെന്നു ശ്രീ. നരേന്ദ്ര മോദി വ്യക്തമാക്കി. വ്യോമയാത്ര സാധാരണക്കാര്‍ക്കും പ്രാപ്യമാകുംവിധം ചെലവു കുറഞ്ഞതാക്കി മാറ്റിയെന്ന് അദ്ദേഹം പറഞ്ഞു. വികസനമെന്തെന്ന നിര്‍വചനം മാറിക്കഴിഞ്ഞുവെന്നു പ്രധാനമന്ത്രി ചൂണ്ടിക്കാട്ടി. കൈകൊണ്ടു പ്രവര്‍ത്തിപ്പിക്കുന്ന പമ്പുകളുടെ ഇന്നലെകളില്‍നിന്ന് പൗരന്മാരുടെ ആവശ്യത്തിനായി നര്‍മദയിലെ ജലം എത്തിക്കുന്നതിലേക്കു കാര്യങ്ങള്‍ മാറിയിരിക്കുന്നു. നര്‍മദയിലെ ജലം സുരേന്ദ്ര നഗര്‍ ജില്ലയ്ക്ക് ഏറെ ഗുണപ്രദമാണെന്ന് അദ്ദേഹം ചൂണ്ടിക്കാട്ടി. വെള്ളം ഉത്തരവാദിത്തത്തോടെ ഉപയോഗപ്പെടുത്തണമെന്നും ഓരോ തുള്ളിയും സംരക്ഷിക്കണമെന്നും പ്രധാനമന്ത്രി ആഹ്വാനം ചെയ്തു. സുരസാഗര്‍ ക്ഷീരകേന്ദ്രം ജനങ്ങള്‍ക്ക് ഏറെ ഗുണകരമാകുമെന്ന് അദ്ദേഹം പറഞ്ഞു. മുന്‍ മുഖ്യമന്ത്രി കേശുഭായ് പട്ടേല്‍ മേന്മയേറിയതും സുരക്ഷിതവുമായ റോഡുകള്‍ നിര്‍മിക്കുന്നതിനു നടത്തിയ പ്രവര്‍ത്തനങ്ങളെക്കുറിച്ചു പ്രധാനമന്ത്രി അനുസ്മരിച്ചു.
ശ്രീ കേശുഭായി പട്ടേലിന്റെ വിയോഗത്തില്‍ പ്രധാനമന്ത്രി രേഖപ്പെടുത്തിയ അനുശോചനത്തിന്റെ മലയാളം പരിഭാഷ

രാജ്യത്തിന്റെയും ഗുജറാത്തിന്റെയും മഹാനായ പുത്രന്‍ ഇന്ന് നമ്മെ വിട്ടുപിരിഞ്ഞു. നമ്മുടെ പ്രിയപ്പെട്ട കേശുഭായി പട്ടേലിന്റെ വിയോഗം എന്നെ ദുഃഖിപ്പിക്കുകയും ഞെട്ടിപ്പിക്കുകയും ചെയ്തു. എനിക്ക് പിതൃസമാനനായ ഒരു വ്യക്തി നഷ്ടപ്പെട്ടതുപോലെയാണ് കേശുഭായി പട്ടേലിന്റെ വിയോഗം. അദ്ദേഹത്തിന്റെ മരണം എനിക്ക് അത്ര വലിയ നഷ്ടമാണ്; ആ ശൂന്യത ഒരിക്കലും നികത്താനാകുകയുമില്ല. ആറു പതിറ്റാണ്ടുകാലത്തെ പൊതുജീവിതത്തില്‍ അദ്ദേഹത്തിന് ഒറ്റലക്ഷ്യമേ ഉണ്ടായിരുന്നുള്ളു: ദേശീയതയും-രാജ്യത്തിന്റെ ക്ഷേമവും. തന്റെ വ്യക്തിത്വത്തില്‍ വലിയ സമ്പന്നനായിരുന്നു കേശുഭായി. തന്റെ സ്വഭാവത്തിന്റെ ഒരു വശത്ത് വളരെ എളിമയും മൃദുത്വവുമുള്ള വ്യക്തിയായിരുന്നെങ്കില്‍ മറുവശത്ത് തീരുമാനങ്ങള്‍ എടുക്കുന്നതിനുള്ള നിശ്ചയദാര്‍ഢ്യം വളരെ ശക്തവുമായിരുന്നു. അദ്ദേഹം തന്റെ ജീവിതം സമൂഹത്തിനും സമൂഹത്തിലെ എല്ലാ വിഭാഗങ്ങളേയും സേവിക്കുന്നതിനുമായി സമര്‍പ്പിച്ചു. അദ്ദേഹത്തിന്റെ ഓരോ കൃത്യവും ഗുജറാത്തിന്റെ വികസനത്തിനും തീരുമാനങ്ങള്‍ ഓരോ ഗുജറാത്തികളെയും ശാക്തീകരിക്കുന്നതുമായിരുന്നു. വളരെ സാധാരണമായ ഒരു കര്‍ഷക കുടുംബത്തില്‍പ്പെട്ട നമ്മുടെ കേശുഭായിക്ക് കര്‍ഷകരുടെയൂം പാവപ്പെട്ടവരുടെയും കഷ്ടപാടുകള്‍ മനസിലായിരുന്നു. കര്‍ഷകരുടെ ക്ഷേമമായിരുന്നു അദ്ദേഹത്തിന് പരമപ്രധാനം. എം.എല്‍.എ, എം.പി, മന്ത്രി, മുഖ്യമന്ത്രി എന്ന നിലയിലൊക്കെ എല്ലാ തീരുമാനങ്ങളിലും നയങ്ങളിലും കേശുഭായി കര്‍ഷകരുടെ താല്‍പര്യങ്ങള്‍ക്കായിരുന്നു ഏറ്റവും വലിയ മുന്‍ഗണന നല്‍കിയത്. ഗ്രാമീണരുടെയൂം പാവപ്പെട്ടവരുടെയും കര്‍ഷകരുടെയും ജീവിതം മെച്ചപ്പെടുത്തുന്നതിനും ദേശീയതയുടെ ആശയത്തിനുമായി അദ്ദേഹം നടത്തിയ പ്രവര്‍ത്തനങ്ങളും ജീവിതത്തിലാകെ സ്വീകരിച്ചിരുന്ന പൊതുസമര്‍പ്പണവും നിരവധി തലമുറകളെ പ്രചോദിപ്പിക്കും. ഗുജറാത്തിന്റെ എല്ലാ ഭാഗത്തിലൂം സുപരിചിതണായിരുന്നു കേശുഭായി. ജനസംഘിനേയും ബി.ജെ.പിയേയും അദ്ദേഹം ഗുജറാത്തിന്റെ എല്ലാ കോണുകളിലും എത്തിക്കുകയും എല്ലാ മേഖലകളിലും ശക്തിപ്പെടുത്തുകയും ചെയ്തു. അടിയന്തിരാവസ്ഥകാലത്ത് ജനാധിപത്യത്തെ സംരക്ഷിക്കുന്നതിനായി കേശുഭായി പോരാടിയത് ഞാന്‍ ഇപ്പോഴും ഓര്‍മ്മിക്കുന്നു. കേശുഭായി എന്നും എന്നെപ്പോലെയുള്ള നിരവധി സാധാരണപ്രവര്‍ത്തകരെ പഠിപ്പിക്കുകയും നയിക്കുകയും ചെയ്തിട്ടുണ്ട്. പ്രധാനമന്ത്രിയായശേഷവും ഞാന്‍ നിരന്തരമായി അദ്ദേഹവുമായി ബന്ധപ്പെട്ടുകൊണ്ടു തന്നെയിരുന്നു. എപ്പോഴൊക്കെ ഗുജറാത്ത് സന്ദര്‍ശിക്കാനുള്ള അവസരം എനിക്കുണ്ടായിട്ടുണ്ടോ അപ്പോഴൊക്കെ ഞാന്‍ അദ്ദേഹത്തിന്റെ ആശിര്‍വാദം തേടാനായി പോയിട്ടുമുണ്ട്. ഏതാനും ആഴ്ചകള്‍ക്ക് മുമ്പ് സോമനാഥ്ട്രസ്റ്റിന്റെ ഒരു വെര്‍ച്ച്വല്‍ യോഗത്തില്‍ ഞാന്‍ അദ്ദേഹവുമായി ഒരു ദീര്‍ഘസംഭാഷണം നടത്തുകയും അദ്ദേഹം വളരെ സന്തോഷവാനായി കാണപ്പെടുകയുംചെയ്തു. കൊറോണയുടെ ഈ കാലത്തുപോലും ഞാന്‍ ഫോണിലൂടെ നിരവധി തവണ അദ്ദേഹവുമായി സംസാരിച്ചു; ഞാന്‍ അപ്പോഴൊക്കെ അദ്ദേഹത്തിന്റെ ആരോഗ്യപ്രശ്‌നങ്ങളെക്കുറിച്ച് ചോദിക്കുകയും ചെയ്യുമായിരുന്നു. സംഘടനയെക്കുറിച്ചായിക്കോട്ടെ, പോരാട്ടങ്ങളിലായിക്കോട്ടെ, അല്ലെങ്കില്‍ സംവിധാനത്തെക്കുറിച്ചാകട്ടെ കഴിഞ്ഞ 45 വര്‍ഷം അദ്ദേഹവുമായുള്ള പരിചയത്തിന്റെ അടിസ്ഥാനത്തില്‍ എന്റെ ഓര്‍മ്മയില്‍ നിരവധി കാര്യങ്ങള്‍ മിന്നിമറിയുകയുമാണ്. ഇന്ന് എന്നെപ്പോലെ എല്ലാ ബി.ജെ.പി പ്രവര്‍ത്തകരും എന്നെപ്പോലെ ദുഃഖത്തിലാണ്. കേശുഭായിയുടെ കുടുംബത്തിനും അദ്ദേഹത്തിന്റെ അഭ്യുയകാംക്ഷികള്‍ക്കും എന്റെ ആദരാജ്ഞലികള്‍. ദുഃഖത്തിന്റെ ഈ സമയത്ത് അദ്ദേഹത്തിന്റെ കുടുംബവുമായി ഞാന്‍ നിരന്തരം ബന്ധപ്പെടുന്നുണ്ട്. തന്റെ കാല്‍ചുവട്ടില്‍ തന്നെ കേശുഭായിക്ക് ഇരിപ്പിടം നല്‍കണമെന്നും വിട്ടുപിരിഞ്ഞ ആത്മാവിന് ശാന്തി നല്‍കണമെന്നും ഞാന്‍ ദൈവത്തോട് പ്രാര്‍ത്ഥിക്കുന്നു. ഓം ശാന്തി!!!!
ധീരതാ ദിനമായ ഇന്ന് സി.ആര്‍.പി.എഫ് ഉദ്യോഗസ്ഥര്‍ക്ക് പ്രധാനമന്ത്രിയുടെ പ്രണാമം

പ്രധാനമന്ത്രി ശ്രീ നരേന്ദ്ര മോദി സി.ആര്‍.പി.എഫിന്റെ ധീരതാ ദിനമായ ഇന്ന് സിആര്‍പിഎഫ് ഉദ്യോഗസ്ഥരെ അഭിവാദ്യം ചെയ്തു ”സിആര്‍പിഎഫിന്റെ ധീരത വ്യാപകമായി അറിയാം. സിആര്‍പിഎഫ് ധീരതാദിനമായ ഇന്ന് ഈ ധീരശക്തികളെ ഞാന്‍ അഭിവാദ്യം ചെയ്യുകയും 1965-ല്‍ ഗുജറാത്തിലെ സര്‍ദാര്‍ പട്ടേല്‍ താവളത്തിലെ ഞങ്ങളുടെ സിആര്‍പിഎഫ് ഉദ്യോഗസ്ഥരുടെ ധൈര്യം ഓര്‍മ്മിക്കുകയും ചെയ്യുന്നു. ധീരരായ രക്തസാക്ഷികളുടെ ത്യാഗം ഒരിക്കലും മറക്കില്ല’ പ്രധാനമന്ത്രി പറഞ്ഞു.
പ്രധാനമന്ത്രിയുമായി നേപ്പാള്‍ പ്രധാനമന്ത്രി ടെലഫോണിലൂടെ ചര്‍ച്ച നടത്തി

നേപ്പാള്‍ പ്രധാനമന്ത്രി ശ്രീ. പുഷ്പ കമാല്‍ ദഹല്‍ ‘പ്രചണ്ഡ’ പ്രധാനമന്ത്രി ശ്രീ. നരേന്ദ്ര മോദിയുമായി ടെലഫോണില്‍ ചര്‍ച്ച നടത്തി. നേപ്പാള്‍ രാഷ്ട്രപതി ശ്രീ. ബിദ്യ ദേവി ഭണ്ഡാരി അടുത്തിടെ നടത്തിയ വിജയകരമായ ഇന്ത്യാ സന്ദര്‍ശനം ഉള്‍പ്പെടെയുള്ള കാര്യങ്ങള്‍ ഇരു പ്രധാനമന്ത്രിമാരും ചര്‍ച്ച ചെയ്തു. ഭരണം നടപ്പാക്കാനുള്ള നടപടിക്രമങ്ങൡ ബന്ധപ്പെട്ട എല്ലാവരെയും പങ്കാളികളാക്കാനുള്ള തന്റെ ഗവണ്‍മെന്റിന്റെ ശ്രമങ്ങളെക്കുറിച്ചു പ്രധാനമന്ത്രി പ്രചണ്ഡ വിശദീകരിച്ചു. ഇരുപതോളം വര്‍ഷങ്ങള്‍ക്കിടെ നേപ്പാളില്‍ നടക്കുന്ന പ്രാദേശിക തെരഞ്ഞെടുപ്പിനെക്കുറിച്ചു സംസാരിച്ച അദ്ദേഹം, ഇതിനായി ഇന്ത്യയുടെ സഹായം അഭ്യര്‍ഥിക്കുകയും ചെയ്തു. സമാധാനവും സുസ്ഥിരതയും സാമൂഹിക, സാമ്പത്തിക പരിവര്‍ത്തനവും നേടിയെടുക്കാന്‍ നടത്തുന്ന നേപ്പാളിന്റെ ശ്രമങ്ങള്‍ക്ക് ഇന്ത്യന്‍ ജനതയുടെയും ഗവണ്‍മെന്റിന്റെയും ആശംസകള്‍ നേര്‍ന്ന പ്രധാനമന്ത്രി, പ്രാദേശിക തെരഞ്ഞെടുപ്പിനു സാധ്യമായ എല്ലാ സഹായങ്ങളും വാഗ്ദാനം ചെയ്യുകയും ചെയ്തു. ഇരു രാജ്യത്തെയും ജനങ്ങള്‍ക്കു ഗുണകരമാവുംവിധം ഇന്ത്യയും നേപ്പാളുമായുള്ള ബഹുമുഖ സഹകരണം ഉറപ്പാക്കുന്നതിനുള്ള പ്രതിജ്ഞാബദ്ധത ഇരു പ്രധാനമന്ത്രിമാരും ആവര്‍ത്തിച്ചു.
ഒഡീഷ മുൻ മുഖ്യമന്ത്രി  ഹേമാനന്ദ ബിസ്വാളിന്റെ നിര്യാണത്തിൽ പ്രധാനമന്ത്രി അനുശോചിച്ചു

ഒഡീഷ മുൻ മുഖ്യമന്ത്രി ശ്രീ ഹേമാനന്ദ ബിസ്വാളിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു : "ഒഡീഷ മുൻ മുഖ്യമന്ത്രി ശ്രീ ഹേമാനന്ദ ബിസ്വാൾ ജിയുടെ വേർപാടിൽ വേദനിക്കുന്നു. വർഷങ്ങളോളം അദ്ദേഹം പൊതുരംഗത്ത് സജീവമായിരുന്നു, ജനങ്ങൾക്കിടയിൽ വിപുലമായി പ്രവർത്തിച്ചു. ദുഃഖത്തിന്റെ ഈ വേളയിൽ എന്റെ ചിന്തകൾ അദ്ദേഹത്തിന്റെ കുടുംബത്തോടും അനുഭാവികളോടുമൊപ്പമാണ് . ഓം ശാന്തി."
പോളിമെറ്റാലിക്  നോഡ്യൂളുകളുടെ  പര്യവേഷണത്തിനു   ഇന്ത്യയും അന്താരാഷ്ട്ര സീബെഡ്  അതോറിറ്റിയും തമ്മിലുള്ള  കരാർ  നീട്ടുന്നതിന് മന്ത്രിസഭയുടെ അനുമതി

പോളിമെറ്റാലിക് നോഡ്യൂളുകളുടെ പര്യവേഷണത്തിനു ഇന്ത്യയും അന്താരാഷ്ട്ര സീബെഡ് അതോറിറ്റിയും തമ്മിലുള്ള കരാർ അഞ്ചു വർഷത്തേക്ക് കൂടി (2017-22 ) നീട്ടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം അനുമതി നൽകി. മുൻപുള്ള കരാറിന്റെ കാലാവധി 2017 മാർച്ച് 24 ന് അവസാനിക്കും. കരാർ കാലാവധി നീട്ടുന്നതിലൂടെ മധ്യ ഇന്ത്യൻ മഹാസമുദ്രത്തിലെ നിർദിഷ്ട പ്രദേശത്ത് പോളിമെറ്റാലിക് നോഡ്യൂളുകളുടെ പര്യവേഷണത്തിനല്ല ഇന്ത്യയുടെ പ്രത്യേക അവകാശം തുടരാൻ കഴിയും. ഒപ്പം അത് ദേശിയ അതിർത്തിക്കും അപ്പുറത്ത് വാണിജ്യപരവും തന്ത്രപ്രധാനവുമായ പുതിയ അവസരംഗം തുറന്നു തരും. കൂടാതെ മറ്റു അന്താരാഷ്ട്ര ശക്തികൾ സജീവമായ ഇന്ത്യൻ മഹാസമുദ്ര ത്തിൽ വർധിച്ച സാന്നിധ്യത്തിലൂടെ ഇന്ത്യയുടെ തന്ത്രപരമായ പ്രാധാന്യം കൂട്ടും .